Utbruddet av konflikten i Nord-Irland i 1968 og byens posisjon nær grensen førte til at byens befolkning økte, ettersom nasjonalister/katolikker som flyktet fra volden i Nord-Irland slo seg ned i området. Som et resultat av den pågående sekterismen i nord, var det sympati for saken til den provisoriske IRA og Sinn Féin, og byen var hjemsted for en rekke IRA-agenter. Det var i denne perioden Dundalk fikk kallenavnet «El Paso», etter den amerikanske grensebyen i Texas med samme navn ved grensen til Mexico Den 1. september 1973 ble den 27 infanteribataljonen til den irske hæren opprettet, med hovedkvarter i Dundalk som et resultat av den pågående volden i grenseregionen North Louth / South Armagh. Militærbrakken ble omdøpt til Aiken Barracks i 1986 til ære for Frank Aiken.